b'\n_START_ARTICLE_\nRimoila\n_START_PARAGRAPH_\nRimoila (ven. \xd0\xa0\xd0\xb8\xd0\xbc\xd1\x81\xd0\xba\xd0\xbe\xd0\xb5, Rimskoje) P\xc3\xa4lm\xc3\xa4n maalaiskuntaan kuuluva kyl\xc3\xa4 \xc3\x84\xc3\xa4nisj\xc3\xa4rven it\xc3\xa4puolella Puudo\xc5\xbein piiriss\xc3\xa4 Karjalan tasavallassa Ven\xc3\xa4j\xc3\xa4ll\xc3\xa4. Rimoilan kyl\xc3\xa4n l\xc3\xa4hist\xc3\xb6ll\xc3\xa4 on suuri kromi-nikkelikaivos.\n_START_SECTION_\nHistoriallinen Rimoilan kunta\n_START_PARAGRAPH_\nVen\xc3\xa4j\xc3\xa4n keisarikunnan aikaan Rimoila oli Aunuksen kuvernementin Poventsan kihlakuntaan kuulunut kunta. Kuntaan kuului 12 kyl\xc3\xa4\xc3\xa4, muun muassa Tsolmuinen, P\xc3\xa4lm\xc3\xa4, Kotaj\xc3\xa4rvi, Rimoila ja Kunasj\xc3\xa4rvi._NEWLINE_Rimoilan kunta lakkautettiin Neuvostoliitossa 1920-luvulla ja siit\xc3\xa4 muodostettiin Karhum\xc3\xa4en piiriin kuulunut kyl\xc3\xa4neuvosto. Sittemmin Rimoilan alueen it\xc3\xa4osa on liitetty Puudo\xc5\xbein piiriin. Nykyisin entisen kunnan alue kuuluu Tsolmuisen, P\xc3\xa4lm\xc3\xa4n ja Avdejevon maalaiskuntiin.'